Κυβέρνηση Παναγιώτη Πουλίτσα 1946

Η **Κυβέρνηση Παναγιώτη Πουλίτσα 1946** (Απρίλιος 1946) σχηματίστηκε μετά τις εκλογές της 31ης Μαρτίου 1946 (οι πρώτες εκλογές έπειτα από μια δεκαετία χωρίς Κοινοβούλιο), παρόλο που νικητής των εκλογών αναδείχθηκε το Λαϊκό Κόμμα και η ευρύτερη φιλο-βασιλική παράταξη.
Ο σχηματισμός αυτής της κυβέρνησης ήταν το αποτέλεσμα των αμερικανοβρετανικών πιέσεων για τη δημιουργία κυβέρνησης ευρύτερου συνασπισμού με κορμό όμως, το νικητή των εκλογών. 
*«...Τα αποτελέσματα των ελληνικών εκλογών εγείρουν ζήτημα, το οποίον ενδέχεται να αποδειχτεί ότι είναι εξαιρετικής σημασίας δια την αγγλικήν κυβέρνησιν εις τας σχέσεις της με την μετεκλογική Ελλάδα. Οι Λαϊκοί, αν σχηματίσουν κυβέρνηση, θα εκπληρώσουν τας απειλάς των ηγετών των και θα αξιώσουν αμέσως την επιστροφή του Γεωργίου. Εάν πράξουν τούτο, θα έχουν επαρκή κοινοβουλευτικήν πλειοψηφίαν δια να επιβάλουν την θέλησή των. Οιαδήποτε ενέργεια των Λαϊκών προς επίσπευση του χρόνου της διενέργειας του δημοψηφίσματος επί του Καθεστωτικού, το οποίο ήδη έχει συμφωνηθεί να διενεργηθεί το 1948, θα φέρει την νέαν ελληνικήν κυβέρνησιν εις άμεσον διένεξιν με την βρεττανικήν πολιτικήν επί του θεμελιώδους ζητήματος τούτου. ...»*
Έτσι, οι ηγέτες της Εθνικής Πολιτικής Ένωσης, Παπανδρέου, Βενιζέλος και Κανελλόπουλος, δέχτηκαν να μετάσχουν στην κυβέρνηση, αφού το Λαϊκό Κόμμα είχε αναγκαστεί να δεχτεί την αναβολή του δημοψηφίσματος, έπειτα από τις συνεχείς πιέσεις του νεοαφιχθέντα στην Αθήνα Βρετανού πρεσβευτή, Κλίφορντ Νόρτον.  Η τριμελής επιτροπή που διοικούσε τότε το Λαϊκό κόμμα, υπέδειξε τον πρόεδρο του Συμβουλίου Επικρατείας, Παναγιώτη Πουλίτσα, ως Πρωθυπουργό.

Η εκ των έξωθεν επιβαλλόμενη κυβερνητική συνεργασία δε διήρκεσε πολύ. Οι συνεχείς διαφωνίες και διαξιφισμοί για την ημερομηνία διεξαγωγής του δημοψηφίσματος ανάγκασαν τους ηγέτες της Ε.Π.Ε. να παραιτηθούν από την κυβέρνηση. Την επομένη της παραιτήσεως, 
το Λαϊκό κόμμα εξέλεξε ως αρχηγό του, τον Κωνσταντίνο Τσαλδάρη. Ώρες μετά την ανάδειξη αρχηγού, ο Πουλίτσας υπέβαλε την παραίτησή του, και ο Κωνσταντίνος Τσαλδάρης σχημάτισε τη μονοκομματική κυβέρνησή του.

## Σύνθεση υπουργικού συμβουλίου

*  «Πρωθυπουργός» - («Πρόεδρος του υπουργικού συμβουλίου»): Παναγιώτης Πουλίτσας

* *«Υπουργοί άνευ Χαρτοφυλακίου»*: Γεώργιος Παπανδρέου - Σοφοκλής Βενιζέλος - Παναγιώτης Κανελλόπουλος
* *«Επί του Συντονισμού υπουργός»* : Στέφανος Στεφανόπουλος (από 13 Απριλίου)
* *«Επί του Συντονισμού υφυπουργός»* : Μιχαήλ Αιλιανός (από 13 Απριλίου)

* *«Επί των Εξωτερικών υπουργός»*:  Κωνσταντίνος Τσαλδάρης
* *«Επί των Εσωτερικών υπουργός»* : Ιωάννης Θεοτόκης
* *«Επί της Δικαιοσύνης υπουργός»* : προσωρινά, Κωνσταντίνος Τσαλδάρης
* *«Επί της Εθνικής Παιδείας και Θρησκευμάτων υπουργός»*: προσωρινά, Κωνσταντίνος Τσαλδάρης
* *«Επί της Εθνικής Οικονομίας υπουργός»* : Απόστολος Αλεξανδρής 
* *«Επί των Οικονομικών  υπουργός»* : Στέφανος Χ. Στεφανόπουλος
: - αντικαταστάθηκε στις 13 Απριλίου από τον Δημήτριο Χέλμη
* *«Επί των Οικονομικών  υφυπουργός»* : Αθανάσιος Αντωνόπουλος (από 13 Απριλίου)
* *«Επί του Τύπου και Πληροφοριών υπουργός»* : προσωρινά, Κωνσταντίνος Τσαλδάρης
* *«Επί των Δημοσίων έργων υπουργός»*: Στυλιανός Γονατάς
* *«Επί των Μεταφορών υπουργός»*: προσωρινά, Στυλιανός Γονατάς
* *«Επί της Γεωργίας υπουργός»*:  προσωρινά, Ιωάννης Θεοτόκης
* *«Επί των Ταχυδρομείων, Τηλεγράφων και Τηλεφώνων υπουργός»*: προσωρινά, Στυλιανός Γονατάς
* *«Επί της Υγιεινής υπουργός»* : προσωρινά, Κωνσταντίνος Τσαλδάρης
* *«Επί της Κοινωνικής Προνοίας υπουργός»* : προσωρινά, Κωνσταντίνος Τσαλδάρης
* *«Επί της Δημοσίας Τάξεως υπουργός»* : προσωρινά, Ιωάννης Θεοτόκης
* *«Επί του Εφοδιασμού υπουργός»*: προσωρινά, Στέφανος Στεφανόπουλος
: - αντικαταστάθηκε στις 13 Απριλίου, προσωρινά, από τον Μιχαήλ Αιλιανό
* *«Επί της Εργασίας υπουργός»* : προσωρινά, Στέφανος Στεφανόπουλος
: - αντικαταστάθηκε στις 13 Απριλίου από τον Ανδρέα Στράτο
* *«Επί των Στρατιωτικών υπουργός»*: Πέτρος Μαυρομιχάλης
* *«Επί των Ναυτικών υπουργός»* : προσωρινά, Πέτρος Μαυρομιχάλης
* *«Επί της Εμπορικής Ναυτιλίας υπουργός*:   προσωρινά, Ιωάννης Θεοτόκης
* *«Επί της Αεροπορίας  υπουργός»*: προσωρινά, Πέτρος Μαυρομιχάλης

* *«Υφυπουργός - Γενικός Διοικητής Θράκης»* : Μιχαήλ Μαυρογορδάτος 
* *«Υφυπουργός - Γενικός Διοικητής Νήσων Ιονίου Πελάγους»* : Ιωάννης Γεωργάκης 

## Αναφορές


1946 04 04
1946
Κατηγορία:1946